open-index/open-wikipedia-markdown huggingface dataset:
Xullo

[miniatura|Xullo ilustrado no [libro de horas Les Très Riches Heures du Duc de Berry, manuscrito do s. XV.]]
**Xullo** é o sétimo mes do ano no calendario gregoriano e ten 31 días. O seu nome provén do emperador romano Xulio César (Iulius Caesar, en latín). En galego tamén recibe o nome de ***mes de Santiago***, por celebrarse neste mes o día do Apóstolo, e *mes da sega*, por ser cando se realizaba este labor.

O primeiro sábado de xullo celébrase o *Día Internacional das Cooperativas* .

## Acontecementos 
* O 4 de xullo celébrase a Independencia dos Estados Unidos de América.
* O 9 de xullo celébrase a Independencia da Arxentina.
* O 14 de xullo celébrase en Francia o Aniversario da Toma da Bastilla.
* O 20 de xullo celébrase a Independencia de Colombia.
* O 25 de xullo celébrase o día de Santiago Apóstolo, patrón de Galicia (polo que se denomina *día de Galicia* ou *día da Patria*) e España
* O 28 de xullo celébrase a Independencia do Perú.

## Xullo na cultura popular galega 
## Notas
Agosto

[320px|miniatura|Agosto ilustrado no [libro de horas Les Très Riches Heures du Duc de Berry, manuscrito do século XV.]]
**Agosto** é o oitavo mes do ano no calendario gregoriano e ten 31 días. Foi nomeado na honra do emperador romano Octavio Augusto (Octavianus Augustus). Anteriormente o mes tiña o nome de Sextilis, pois era o sexto mes do ano romano que empezaba en marzo, mais foi renomeado por ser o mes no que morreu Cleopatra.

En Galicia recibe tamén o nome de *mes da Nosa Señora*, por celebrarse o día 15 o día de Santa María.

## Festas e celebracións 
* O primeiro venres de agosto celébrase o *Día Internacional da Cervexa*.
* O segundo domingo de agosto celébrase o *Día de Cantabria*, celebracíon que naceu en 1967 como *Día da Montaña*.
* O terceiro sábado de agosto celébrase o *Día Internacional do Animal sen Fogar*.

## Agosto na cultura popular 
A lúa crecente de agosto é a mellor para que aproveiten os baños a un enfermo.

Santa Clara (11 de agosto) é avogosa para o bo tempo. Por iso, para asegura-lo sol no día da voda é costume levar ovos a Santa Clara. Tamén se lle pide que interceda para conseguir boas notas nos exames.

## Notas 
## Véxase tamén 
### Bibliografía 
* RODRÍGUEZ GONZÁLEZ, Eladio: *Diccionario enciclopédico gallego-castellano*. Galaxia, Vigo 1958-1961. 
* RODRÍGUEZ LÓPEZ, Jesús: *Supersticiones de Galicia y preocupaciones vulgares*. Ed. Celta, Lugo 1974.
Novembro

[miniatura|Novembro ilustrado no [libro de horas Les Très Riches Heures du Duc de Berry, manuscrito do s. XV.]]
**Novembro** ou **san Martiño** é o undécimo mes do ano no calendario gregoriano e ten 30 días. O seu nome deriva de ter sido o noveno mes do calendario romano.

En Galicia recibe diferentes denominacións populares: *Mes santo*, *Mes de Santos*, *Mes morto*, *Mes dos mortos* ou *San Martiño*.

## Acontecementos en novembro 
* Día 1: Día de Tódolos Santos.
* Día 2: Día de Defuntos.

* Primeiro xoves: **Día Mundial da Preservación dixital**.
* Segundo domingo: **Día Mundial do Enoturismo** 
* Terceiro mércores: **Día Mundial contra a DPOC**.
* Terceiro domingo: **Día Mundial en memoria das Vítimas de Accidentes de Tráfico**. Foi establecido en 2005 pola Asemblea Xeral da ONU https://www.un.org/es/observances/road-traffic-victims-day.

## Novembro na cultura popular galega 
* Normalmente é cando se realiza a mata ou matanza dos porcos nas aldeas, contra o día de san Martiño.
* Aínda se fan magostos.

### Refraneiro 
* *Por santo André, toma o porco polo pé* 
* *Por santa Erea, toma os bois e semea; por san Martiño, nin fabas nin liño* 
* *Santos e natal, inverno carnal*.

## Notas
Provincia de Teruel

**Teruel** (en aragonés: *Teruel*, en catalán: *Terol*) é unha provincia española, parte integrante da Comunidade Autónoma de Aragón. A súa capital é a cidade de Teruel. En 2003 tiña 137.342 hab., dos que a cuarta parte viven na capital.

## Xeografía
Ten unha superficie de 14.809&nbsp;km². É a provincia de España con menor densidade de poboación, con 9,27 hab/km². Comprende 236 concellos, dos cales a metade son aldeas de menos de 200 habitantes. Limita ao norte con Zaragoza, e, no sentido das agullas do reloxo, con Tarragona, Castelló, València, Cuenca e Guadalaxara.

De xeografía montañosa, o seu clima é un dos máis duros de Europa pola súa sequidade, que produce diferenzas termais de ata 20 graos en poucas horas durante algunhas épocas do ano.

A economía baséase principalmente no cultivo de cereais e no turismo. As precarias infraestruturas de comunicacións das que dispón non lle permiten un satisfactorio desenvolvemento industrial.

## Comarcas
*Bajo Martín 
*Jiloca
*Cuencas Mineras
*Andorra-Sierra de Arcos
*Bajo Aragón
*Comunidad de Teruel
*Maestrazgo
*Sierra de Albarracín
*Gúdar-Javalambre
*Matarraña

## Principais municipios por poboación
## Principais concellos por extensión
## Véxase tamén 
### Outros artigos 
* Concellos de Teruel

### Ligazóns externas
* Teruel.org  — Información sobre a provincia de Teruel 
* Teruel Info. Información fronte ao caciquismo e o desenvolvemento 
* Teruel Dixital 
* Teruel existe 
* Fundación Amantes de Teruel 
* Estado dos encoros de Teruel 
* Teruel.com — Guía turística de Teruel 
* Deteruel.com — Comunidade virtual de Teruel 
* Directorio en dmoz.org
Río Texo

O **Texo** (*Tajo* en castelán; *Tejo* en portugués) é o río máis longo da Península Ibérica, que atravesa na súa parte central, seguindo un rumbo leste-oeste, cunha leve inclinación cara ao suroeste. Nace na Fuente de García, na Serra de Albarracín, que pertence aos Montes Universales (Teruel), a 1.593 m de altitude, e desemboca no océano Atlántico xunto a Lisboa, formando un esteiro coñecido como o Mar da Palla, no que verte un caudal medio de 444 m³ por segundo.

## Características
Percorre unha lonxitude de 1.008 km, 816 deles por territorio español, onde discorre por catro comunidades autónomas (Aragón, Castela-A Mancha, Madrid e Estremadura) e un total de seis provincias (Teruel, Cuenca, Guadalaxara, Madrid, Toledo e Cáceres).

Logo de formar fronteira entre España e Portugal ao longo de 47&nbsp;km, entra neste último país. Aquí percorre 145&nbsp;km, a través das rexións tradicionais de Alto Alentexo, Ribatexo e Estremadura, nas que se integran os distritos de Portalegre, Santarém e Lisboa.

Nas súas beiras érguense cidades españolas como Aranjuez, Toledo e Talavera de la Reina, e portuguesas como Abrantes, Santarém e Lisboa.

A súa conca ten unha superficie total de 80.600&nbsp;km². É a de maior poboación da Península Ibérica, con máis de dez millóns de habitantes. Nela intégranse as áreas metropolitanas de Madrid e Lisboa.

A conca do Texo alcanza unha capacidade total de encoro ao redor dos 14.500 hm³. Polo que respecta ao territorio español, atópase regulada pola* Confederación Hidrográfica del Tajo*, organismo dependente do Ministerio de Medio Ambiente. O Transvasamento Texo-Segura deriva parte do caudal do río cara á zona suroriental de España.

O seu curso alto está incluído dentro do Parque Natural do Alto Texo, na provincia de Guadalaxara. Tamén o seu curso medio-baixo está protexido legalmente, mediante o Parque Nacional de Monfragüe, localizado na provincia de Cáceres. Máis adiante atópase Parque Natural do Texo Internacional, entre a provincia de Cáceres e Portugal. Na súa desembocadura atópase a Reserva Natural do Estuario do Texo.

Os seus principais afluentes son: Jarama, Guadarrama, Alberche e Alagón, pola dereita; e Guadiela e Salor pola esquerda.

## Galería de imaxes

Ficheiro:Porto de Lisboa (2).jpg|Porto de Lisboa
Ficheiro:Estuário do Tejo.jpg|Vista do esteiro do Texo

## Notas
## Véxase tamén 
### Ligazóns externas 
* Confederación hidrográfica do Texo
Estreito do Paso de Calais

miniatura|250px|O estreito de Dover ou paso de Calais.
O **paso de Calais** (en francés: *Pas de Calais*) ou **estreito de Dover** (en inglés: *Strait of Dover*) é o estreito que marca o límite entre o canal da Mancha e o mar do Norte, e separa o Reino Unido (cidade de Dover) de Francia (cidade de Calais).

Deu nome ó departamento francés de Paso de Calais.

É atravesado dende 1994 por un túnel subterráneo.
Setembro

[miniatura|Setembro ilustrado no [libro de horas Les Très Riches Heures du Duc de Berry, un manuscrito do secúlo XV.]]
**Setembro** é o noveno mes do ano no calendario gregoriano e ten 30 días. O seu nome, que vén da mesma raíz latina ca "sétimo", débese a que era o sétimo mes no calendario romano.

O mes de setembro empeza no mesmo día da semana que decembro cada ano.

## Acontecementos 
* O 7 de setembro celébrase a Independencia do Brasil.
* O 18 de setembro celébrase a Independencia de Chile.
* O 21 de setembro é, no hemisferio sur, o primeiro día da primavera e no hemisferio norte, o primeiro día do outono.
* O primeiro sábado de setembro celébrase o *Día Mundial da Barba*.
* Tamén o primeiro sábado de setembro celébrase o *Día Internacional do Voitre*.

## Setembro na cultura popular galega 
### Refraneiro 
* En setembro colle o viño e non durmas no camiño.
* Por Santa Erea, toma os bois e semea; por San Martiño, nin fabas nin liño.
* Setembro ou seca as fontes ou leva as pontes.

## Notas
Dover

**Dover** é unha cidade portuaria importante da Canle da Mancha no condado británico de Kent. A poboación é de 34.200 (en 1991).

Este é o punto de Gran Bretaña máis próximo a Francia e da Europa continental, estando a 34 Km do porto de Calais. Ten sona polas súas fachadas brancas feitas de xiz. As fachadas daranlle a Inglaterra o sobrenome de **Albion**, que quere dicir "branco".

Debido á súa proximidade coa Europa continental, o porto é un dos mellor fornecidos do Reino Unido. Máis de 2 millóns e medio de persoas  empregan o servizo de transbordadores cada ano, xestionado por diferentes navieiras.
miniatura|esquerda|Localización de Dover
miniatura|Porto de Dover
miniatura|Castelo de Dover
miniatura|Dover
miniatura|Panorama
## Topónimo 
O topónimo actual inglés de *Dover* ten a súa orixe na voz latina *Portus Dubris*, de orixe disputada, probablemente britónica. O topónimo evolucionou, pasando por formas como *Doverre*, até o *Dover* actual, en uso canto menos dende comezos do século XVII. Da mesma orixe é o topónimo galego Dubra, que viría do plural *dubra* do céltico *dubron* (auga), ou dunha forma feminina *dubra*, que significaría o mesmo. Terían tamén mesma etimoloxía o río Dobra en Asturias e outros topónimos franceses (Douvres, río Douvre), ingleses, irlandeses e escoceses (Dobhar), alemáns (Tauber, antes Dubra) ou neerlandeses (Doveren). 

En canto á toponimia, comparte etimoloxía tamén con Dubra, en topónimos como Val do Dubra. En efecto, durante a Idade Media, en galego-portugués a localidade recibiu o nome de *Dovra* ou *Doura*.

## Xeografía 
## Historia 
Dover foi un porto importante dende hai séculos. Os romanos foron os primeiros en deixarnos noticia da existencia da cidade, que eles denominaron *Dubris*. E a cidade era o punto de partida da Watling Street. Pénsase que a zona xa estaba habitada antes do período romano.

Os romanos construíron un faro no lugar onde agora se atopa o Castelo de Dover alá polo ano 50, sendo así un dos edificios máis antigos de Gran Bretaña.

O 26 de maio de 1670 Carlos II de Inglaterra e Lois XIV de Francia asinaron un tratado secreto que fixo cesar as hostilidades entre os seus dous reinos.

## Economía 
## Notas 
## Véxase tamén 
### Bibliografía 
*
Calais

**Calais** é unha cidade do departamento do Paso de Calais, na rexión de Norte-Paso de Calais, no norte de Francia. Está xunto ó paso de Calais que marca o límite entre a Canle da Mancha e o mar do Norte.

## Economía 
* Porto (primeiro porto francés polo tráfico de viaxeiros, cuarto porto comercial)
* Túnel da Mancha
* industria química

## Administración 
Calais formou a aglomeración de municipios do Calaisis xunto con outros catro concellos: Coquelles, Coulogne, Marck e Sangatte.

A cidade é capital de catro cantóns:

* O cantón de Calais-Centro está formado por unha parte de Calais e os concellos de Coulogne e Les Attaques (28.598 habitantes);
* O cantón de Calais-Leste está formado por unha parte de Calais e o concello Marck (22.048 habitantes);
* O cantón de Calais-Noroeste está formado por unha parte de Calais e os concellos de Bonningues-lès-Calais, Coquelles, Escalles, Fréthun, Nielles-lès-Calais, Peuplingues, Saint-Tricat e Sangatte (27.823 habitantes);
* O cantón de Calais-Sueste está formado por unha parte de Calais (25.265 habitantes).

## Véxase tamén 
### Ligazóns externas 
* Páxina do Concello
Rionegro, Santander

**Rionegro** é un concello colombiano, localizado no departamento de Santander. O territorio do concello está repartido entre as provincias de Mares e Metropolitana. Ten unha superficie de 1277,5 km² e unha poboación de 27&nbsp;114 (2015).

## Historia 
Dende 1545 xa existe constancia no lugar dun poboamento humano. En 1799 solicítanlle á coroa españolaque se lle recoñeza o status de poboación, algo que obteñen no 1805 baixo o nome de "Santa Bárbara de Rionegro". En 1807 creouse a primeira oficina postal do concello. O 27 de maio de 1828 recibiu a visita de Simón Bolívar quen estivo na poboación varios días.

## Notas 
## Véxase tamén 
### Ligazóns externas 
* Páxina oficial
1778

**1778** (**MDCCLXXVIII**) foi un ano común comezado en xoves segundo o calendario gregoriano.

## Acontecementos 
### Galicia 
* Apertura do comercio americano dende o porto da Coruña.

### Europa 
### África 
### América 
#### América do Norte 
* En xaneiro, entrada en guerra de Francia e Países Baixos do lado dos *insurxentes* americanos.
* O navegante James Cook, á procura dun paso noroccidental, remonta a costa occidental de América ata Alasca.

#### América latina 
* Chile convértese en capitanía xeneral do Imperio Español.

### Asia 
### Oceanía & Pacífico 
### Arte 
* Inauguración da ópera de La Scala de Milán.

### Ciéncias 
* O médico austríaco Franz Anton Mesmer abre un gabinete para o tratamento de pacientes por magnetismo.

## Nacementos 
* 22 de febreiro - Arthur Schopenhauer, filósofo alemán (m. 1860).
* 25 de febreiro - José de San Martín, militar, libertador da Arxentina (m. 1850).
* 15 de marzo - Isidoro de Antillón, xeógrafo e político aragonés (m. 1814).
* 20 de agosto - Bernardo O'Higgins, militar, líder da independencia do Chile (m. 1842).
* 5 de setembro - Melchor Manuel Núñez de Taboada, xornalista e escritor galego (m. 1840).
* 24 de outubro - Rafael Urdaneta, presidente de Gran Colombia (m. 1845).
* 1 de novembro -Gustavo IV Adolfo de Suecia (m. 1837).
* 14 de novembro - Johann Nepomuk Hummel, compositor austríaco (m. 1837).
* 6 de decembro - Louis Joseph Gay-Lussac, físico e químico francés (m. 1850).
* 17 de decembro - Humphry Davy, químico inglés (m. 1829).

## Mortes 
* 10 de xaneiro: Carl von Linné, naturalista sueco (n. 1707)
* 30 de maio: Voltaire (François-Marie Arouet) escritor, filósofo poeta e historiador francés (n. 1694)
* 2 de xullo: Jean-Jacques Rousseau, escritor e filósofo francés (n. 1712)
Suratá

**Suratá** é un concello colombiano, situado no departamento de Santander. Atópase a 1.740 metros sobre o nivel do mar e a súa temperatura media anual é de 19&nbsp;°C. Ten unha superficie de 348 km² e unha poboación de 3&nbsp;295 habitantes (2015).

A distancia a Bucaramanga, a capital do departamento, é de 45&nbsp;km. Está dividida en catro correxementos: El Filo, Turbay, Cachirí, e El Mohan. No seu territorio tivo lugar a batalla de Cachirí.

## Correxemento de Turbay 
Situado na parte norte do concello Suratá, está conformado por sete vereas que son Santa Rosa, Mesalla, El Centro, San Isidro, El Mineral, Las Abejas e Cartagena. Este correxemento ten dús vías de acceso que o comunican co concello de El Playón, Rionegro, e a outra vía comunícao con Suratá, Matanza, California, Veta, Tona, Charta; polas dúas vías pódese chegar á cidade de Bucaramanga. No correxemento prodúcese: arracacha, iuca, plátano, mora, curuba, panela e café, entre outros. Tamén se celebran as feiras na honra da Virxe de Guadalupe, nos días 12, 13, 14 e 15 de decembro.

## Colexio Francisco San Juan 
Situado no correxemento de Turbay, foi fundado o 23 de novembro de 1996. O seu primeiro reitor foi Antonio Villamizar, o cal compuxo o himno do colexio. Este colexio leva o nome na honra de Francisco San Juan, o cal doou o terreo onde se construíu. No ano 2009, graduouse a primeira promoción do colexio. O seu reitor actual é Alex Eduardo Angarita Gómez.

## Notas 
## Véxase tamén 
### Ligazóns externas 
* Páxina oficial
Comuna de García Rovira

A **Comuna de García Rovira** é unha das 17 divisións administrativas da cidade de Bucaramanga, en Colombia. Debe o seu nome a Custodio García Rovira, militar nacido nese lugar.

García Rovira localízase no centro de Bucaramanga, entre as rúas 24 e 47 e as avenidas 7w e 15. Entre os edificios da comuna destacan a da casa do concello de Bucaramanga, o pazo do gobernador de Santander, o pazo de Xustiza, a  casa de Luis Perú de la Croix, a casa da cultura e a igrexa de San Laureano.
Cundinamarca

**Cundinamarca** é un departamento de Colombia. Ten como capital a Bogotá. Atópase no centro do país, na rexión andina, limitando polo norte con Boyacá, polo leste con Casanare, polo sur con Meta e Huila, polo oeste con Tolima e Caldas, e co distrito capital de Bogotá ó que engloba agás pola fronteira sur deste. Cobre 23.960&nbsp;km² e ten 2&nbsp;800&nbsp;000 habitantes (2018), sendo o terceiro departamento máis poboado, por detrás de Antioquia e Valle del Cauca. Con 111 hab/km², é o sétimo máis densamente poboado, por detrás de San Andrés e Providencia, Atlántico, Quindío, Risaralda, Valle del Cauca e Caldas.

Divídese en 116 municipios distribuídos en 15 provincias e o distrito da capital. Foi creado o 5 de agosto de 1886 baixo a constitución de dito ano.

## Demografía 
### Composición étnica 
* Mestizos e brancos (96,29%)
* Afrocolombianos ((3,37%)
* Indíxenas (0,34%)

## Notas 
## Véxase tamén 
### Ligazóns externas 
* Páxina oficial
Aeroporto de Palonegro

O **aeroporto internacional de Palonegro** é un aeroporto colombiano de rango internacional.

Está situado en Lebrija, no departamento de Santander, e dálle servizo á cidade de Bucaramanga. Foi construído na década dos setenta para eliminar as limitacións técnicas e de espazo do antigo aeroporto Gómez Niño, que estaba na cidade de Bucaramanga. Toma o nome do outeiro de Palonegro, onde tiveron lugar importantes enfrontamentos entre liberais e conservadores colombianos.

## Aeroliñas e destinos
## Notas
1143

## Acontecementos 
* 26 de febreiro: Afonso o Magnánimo conquista o Reino de Nápoles.
* Inicio do pontificado de Celestino II (ata 1144).
* Inicio do reinado de Manuel I de Bizancio (ata 1180).
* Fundación da cidade de Lübeck por Adolfo III de Holstein-Schaumburg.
* A cidade de Reims obtén as franquías comunais.
* O Papa e o Reino de León recoñecen a Portugal como reino independente.
* Roxerio II de Sicilia ataca as costas da actual Tunisia.

## Nacementos 
* Emperador Nijo do Xapón.
* Guillerme o León de Escocia.
* Xoán Cínamo, historiador bizantino.
*Isabel de Vermandois, condesa de Vermandois e de Valois (m. 1183).

## Mortes 
* 8 de abril: Xoán II Comneno, emperador bizantino.
* 24 de setembro: O papa Inocencio II
* Fulco V de Anjou, conde de Anjou e do Maine, rei de Xerusalén.
* Hugo II, duque de Borgoña (n. 1084).
1266

## Acontecementos 
* 26 de febreiro: batalla de Benevento.
* Carlos I de Anjou convértese no rei de Sicilia.
* Os noruegueses ceden a Illa de Man a Escocia.
* O Tratado de Perth outorga as illas occidentais a Escocia.
* Mesquita da Eahiriyya, no Cairo, de planta cruciforme.
* O Príncipe Koreyasu sucede ó Príncipe Munetaka como shogun no Xapón.

## Nacementos 
* Duns Scoto - teólogo e filósofo escocés (m. 1308).

## Mortes 
* 26 de febreiro - Manfredo de Sicilia.
* Birger Jarl rexente de Suecia.
* Andrónico II emperador de Trebisonda.
* Beatriz de Savoia.

## Outros 
Historia ano a ano
Provincia de García Rovira

**García Rovira** é unha das seis provincias que conforman o departamento colombiano de Santander.

## Historia
A provincia foi creada no ano 1832. Leva o nome do militar Custodio García Rovira, quen loitou na guerra da Independencia contra España. Unha das súas batallas máis soadas tivo lugar no lugar de Cachirí, neste departamento de Santander.

## Concellos
A provincia de García Rovira está conformada polos concellos de:

* Capitanejo
* Carcasí
* Cepitá
* Cerrito
* Concepción
* Enciso
* Guaca
* Macaravita
* Málaga
* Molagavita
* San Andrés
* San José de Miranda
* San Miguel

## Notas
Kattegat

O **Kattegat**, ou *Kattegatt*, é unha baía do Mar do Norte (continuación do estreito de Skagerrak) bordeada por Dinamarca e Suecia. O Mar Báltico emboca no Kattegat a través de Öresund e do Gran Belt, entre outros estreitos dinamarqueses.

Os ríos que verten as súas augas no Kattegat son o Göta en Gotemburgo, xunto co Lagan, Nissan, Ätran e Viskan na provincia sueca de Halland; e o río Gudenå en Xutlandia, do lado dinamarqués.

As principais illas do Kattegat son Samsø, Læsø e Anholt, sendo coñecidas as dúas últimas como "o cinto desértico danés", debido ó seu clima seco.

O nome de Kattegat deriva das palabras holandesa e baixo saxoa *Kat* (gato) e *Gat* (burato). Isto fai referencia á navegación medieval, cando os navegantes dicían desta zona que era "tan estreita como o buraco dun gato", xa que había tantos barcos no mar que facían difícil de máis a navegación.
1232

## Acontecementos 
* Canonización de Santo Antón de Padua, patrón das cousas perdidas.
* Construción da Santa Croce, igrexa dos franciscanos, en Florencia.
* Inicio da reorganización gobernamental e administrativa de Henrique III de Inglaterra (ata 1258).
* O emperador de Alemaña ordena a ablación da lingua e a fogueira para os herexes.
* O papa Gregorio IX institúe a Inquisición e foxe de Roma por unha revolta, refuxiándose en Anigni.
* Os chineses utilizan a pólvora na guerra contra os mongois.
* Recompilación de cantos de menester en Alemaña: Os Carmina burana.

## Nacementos 
* Manfredo de Sicilia

## Mortes 
* Guillerme III de Sicilia

## Outros 
Historia ano a ano
Antonio de Padua

**Santo Antonio de Lisboa** ou **santo Antonio de Padua**, nado en Lisboa o 15 de agosto de 1195 e finado en Padua o 13 de xuño de 1231, foi un relixioso portugués, considerado santo pola Igrexa católica romana, festexado o día 13 de xuño. Foi un dos doutores da Igrexa.

## Traxectoria 
Naceu en Lisboa, nunha familia nobre, aprendeu as disciplinas de Agostiño de Hipona antes de entrar nos franciscanos. Foi de misioneiro a Marrocos pero tivo que ser repatriado en 1221 por problemas de saúde. Viviu un ano nunha cova. Aprendeu e ensinou teoloxía en Italia, principalmente en Bologna, despois estableceuse no sur de Francia. Fundou un mosteiro en Brive, onde fixo numerosas conversións. De volta en Italia, sobre o 1227, foi enviado a Padua. Foi canonizado polo papa Gregorio IX un ano despois da súa morte.

O culto a santo Antonio de Padua espállase sobre todo nos século XV e XVI. Converteuse no santo patrón de Portugal, dende onde os exploradores o deron a coñecer ó mundo enteiro. É tamén o patrón dos mariñeiros, dos náufragos e dos prisioneiros.

A partir do século XVII, santo Antonio de Padua é igualmente invocado para atopar os obxectos perdidos, despois para recuperar a saúde, e ó final, para que se cumpra un desexo. A idea de invocar a santo Antonio para atopar obxectos perdidos vén do feito de que un ladrón que lle roubara os seus comentarios sobre os salmos viuse obrigado a devolverllos.

Numerosos episodios sobrenaturais sonlle atribuídos, como ter durante unha noite o Neno Xesús no colo.

## Representacións artísticas 
Na Idade Media, as representacións de Santo Antonio de Lisboa son bastante raras, pero vólvense correntes a partir do século XIV. É xeralmente representado como un home vestido co hábito franciscano atado por un cordel de tres nós.

Represéntase a miúdo predicando ás xentes ou ós peixes, en conversa con San Francisco, guerreando cos malvados, poñendo no seu sitio a perna dun home que a cortara en signo de penitencia, facendo axeonllarse unha burra diante da Sagrada Forma para convencer a un xudeu que dubidaba da presenza de Deus nesta oblea, ou aínda asistindo á aparición da Virxe e do Neno Xesús (sentado ou de pé sobre un libro).

Os seus principais atributos son o hábito franciscano, o Neno Xesús, unha burra, un libro, peixes, un corazón en chamas...

## Véxase tamén
### Outros artigos 
* Antón Abade
1195

## Acontecementos 
* Inicio do reinado de Aleixo III de Bizancio (ata 1203).
* A catedral de San Dimitri en Vladimir en Rusia é terminada.
* Vitoria das tropas califais sobre Afonso VIII de Castela na batalla de Alarcos, España.

## Nacementos 
* Santo Antón de Padua, predicador da orde dos franciscanos.
* Emperador Tsuchimikado do Xapón.

## Mortes 
* Bernard de Ventadour, trobeiro .
1153

## Acontecementos 
* Andrónico I Comneno é encarcerado por conspirar contra o emperador bizantino Manuel I Comneno.
* Os anxevinos toman posesión de Gascoña e Güiena.
* Inicio do reinado do rei Parakkama-Bahu I en Sri Lanka.
* Na China, os Jins trasladan a súa capital a Pequín.
* Reinaldo de Chatillon casa con Constanza de Antioquía e convértese en príncipe de Antioquía.
* Os aragoneses ocupan toda a beira norte do río Ebro.
* Balduíno III de Xerusalén arrebátalle o Reino de Xerusalén á súa nai e toma Ascalon.
* 6 de xaneiro: Henrique de Blois chega a Inglaterra.
* 29 de abril: Ramón Berenguer IV conquista Siurana, no Priorat, derradeiro reducto musulmán no principado.
* 24 de maio: Inicio do reinado de Malcom IV de Escocia "o Modesto" (ata 1165).
* 9 de xullo: Inicio do pontificado de Anastasio IV (ata 1154).
* 6 de novembro: A paz de Wallingford pon fin á guerra civil en Inglaterra entre a emperatriz Matilde de Inglaterra e Estevo de Inglaterra.

## Nacementos 
* William, conde de Poitiers, fillo de Henrique de Anjou e Aliénor de Aquitania.
* Guillerme II de Sicilia

## Mortes 
* 8 de xullo: O papa Uxío III
* Anna Comnena, princesa bizantina e historiadora, autora de *A alexíada*
* San Bernaldo, a congregación cisterciense inclúe 345 mosteiros.
* David I de Escocia
Güiena

A **Güiena** é unha antiga provincia do suroeste de Francia. Tiña por capital Bordeos e correspondía á actual Aquitania.

O nome de ducado de Güiena foille dado ó antigo ducado de Aquitania, desfeito polos conquistadores dos soberanos franceses.
Provincia de Yariguíes

A **Provincia de Yariguíes** é unha provincia colombiana, pertencente ao departamento de Santander. A súa capital é Barrancabermeja.

## Concellos 
Está conformada polos concellos de:
*Barrancabermeja
*Betulia
*El Carmen de Chucurí
*Puerto Wilches
*Sabana de Torres
*San Vicente de Chucurí
*Zapatoca

así como polas zonas meridionais dos concellos de Rionegro e Simacota.

## Notas
Custodio García Rovira

**Custodio García Rovira**, nado en Bucaramanga o 2 de marzo de 1780 e finado en Bogotá o 8 de agosto de 1816, foi un militar colombiano coñecido como o **Estudante** polos realistas.

## Traxectoria 
Era fillo de Juan de Dios García e Rosa Rovira. Estudou teoloxía e leis, foi tamén afeccionado á pintura e á música.

En 1814, logo que o Congreso colombiano creara o sistema de triunvirato, García Rovira entón gobernador de El Socorro foi un dos tres presidentes elixidos para o poder executivo. O 28 de novembro de 1814 converteuse no presidente das Provincias Unidas de Nova Granada ata o 28 de marzo de 1815 e reelixido en 1815.

En 1816 tras ascender a xeneral foi nomeado Comandante do Exército do Norte. O 21 e 22 de febreiro dese ano dirixiu a Batalla de Cachirí, onde foi derrotado polas tropas españolas o que provocou a renuncia do presidente José Fernández Madrid e a elección de García Rovira como presidente-ditador o 22 de xuño. O 19 de xullo os españois fixérono prisioneiro, sendo condenado a morte o 7 de agosto e fusilado o día seguinte.
1144

## Acontecementos 
* 19 de xaneiro: Geoffroy Plantagenêt toma Ruán
* 20 de xaneiro: Geoffroy Plantagenêt, conde de Anjou e de Maine é coroado duque de Normandía en Ruán
* outubro: Unha "tregua" entre o papa e Roxerio II fixa os límites do reino das Dúas Sicilias, que perdurarán sete séculos.
* 24 de decembro: No Medio Oriente a toma de Édessa por Zengi (*Zanki*) vai estar na orixe da segunda cruzada
* Inicio do pontificado de Lucio II (ata 1145)
* O conde Alphonse Jourdain funda Montauban
* Os habitantes de Roma elixen o seu propio parlamento, o Senado.
* As esculturas do pórtico da catedral de Chartres son un dos primeiros grandes conxuntos plásticos dunha catedral
* Afonso VII ataca Córdoba
* Primeiro exemplo de arquitectura gótica no coro da catedral de Saint Dénis de París
* Primeira mención de Liubliana (Eslovenia)
* Manuel I Comneno pon a Raimundo de Antioquía baixo control bizantino

## Nacementos 
* Bohemundo III de Antioquía

## Mortes 
* 8 de marzo: O papa Celestino II
Spam

miniatura|Símbolo anti spam.
O termo **spam** procede dunha popular serie de comedia inglesa, Monty Python, onde uns viquingos desleixados e teimudos pedían nun bar, a berros, latas dunha conserva americana de xamón de marca SPAM.

Na práctica, o spam é o envío repetido de mensaxes de correo electrónico, en gran cantidade, para distribuír información inútil, propaganda e unha variedade de propostas segundo esquemas tipo "gañe diñeiro fácil". Supón un desperdicio de recursos técnicos e de tempo de atención dos usuarios.

As persoas e sistemas que o envían devecen por atopar enderezos de correo electrónico activos e atendidos, sexan estes de tipo persoal ou de departamentos ou grupos de traballo, e recollen estes enderezos con programas que os buscan automaticamente en páxinas web, guías, directorios, chats e grupos de novas.

## Historia 
O 3 de maio de 1978, un responsable de mercadotecnia da sociedade informática DEC (hoxe desaparecida) enviou un correo electrónico con publicidade a unhas 400 persoas da costa oeste dos Estados Unidos. Nace así o *spam* ou correo lixo .

## Notas
Porteiro, porteira

miniatura|Un porteiro de fútbol salta para deter un balón e evitar que entre na portería.
[miniatura|Porteiro de [bandy.]]
Un **porteiro** ou **gardameta** é un xogador que defende a portería para evitar que o equipo contrario marque un gol. Existen porteiros en varios deportes, como o fútbol, o fútbol gaélico, o balonmán, o hóckey, o wáter-polo, lacrosse ou floorball. A nivel profesional, é un posto altamente especializado, polo cal os porteiros adoitan cubrir soamente esta posición, mentres que os xogadores doutras posicións non adoitan cubrir o posto de gardameta. Un cadro de xogadores dun equipo profesional acostuma contar con dous ou tres porteiros, aínda que só pode haber un deles no campo durante o desenvolvemento do xogo.

Aplícanse regras especiais para estes xogadores que non se aplican ó resto. Estas regras a miúdo instáuranse para protexer ó porteiro, sendo este un obxectivo obvio para accións perigosas e violentas. Ademais, nalgúns deportes como o hóckey, deben levar un equipamento especial como luvas e unha máscara para evitar que os disparos do obxecto en xogo lles causen lesións. Esta disposición a recibir ataques, fai que os porteiros teñan unha preparación psicolóxica distinta á do resto dos seus compañeiros, e ademais adoitan ser os encargados de coordinar o equipo mentres cumpre funcións defensivas. Polo xeral, estes xogadores están identificados polo dorsal número 1.

## Notas 
## Véxase tamén 
### Bibliografía 
* Pedro Lenz: *Der Goalie bin ig*. Roman. Verlag Der gesunde Menschenversand, Luzern 2010, ISBN 978-3-905825-17-6. Deutsche Übersetzung, *Der Keeper bin ich*, Bilgerverlag GmbH, Zürich 2012, ISBN 978-3-037620-24-3.
1419

## Acontecementos 
* 19 de xaneiro: Ruán réndese ante os ingleses.
* 19 de setembro: Asasinato de Xoán sen Medo, duque de Borgoña, no atentado de Montereau. O seu fillo Filipe o Bo toma parte polo rei Henrique V de Inglaterra.
* Inicio da cruzada dos husitas (ata 1436).
* O príncipe de Malaca convértese ó islam e toma o título de sultán.
* Os portugueses conquistan Madeira.

## Nacementos 
## Mortes 
* 8 de abril: Catarina de Stafford, condesa de Suffolk.
* 16 de agosto: Venceslau IVde Bohemia, rei de Bohemia e rei de Alemaña (n. 1361).
* 19 de setembro: Asasinato de Xoán sen Medo, duque de Borgoña.
* 22 de decembro: Xoán XXIII, antipapa.

## Outros 
* Historia ano a ano
Remo

[miniatura|222px|Remos de [traíñas]]
O termo **remo** pode referirse a:

*o personaxe mítico Remo; cofundador de Roma xunto co seu irmán Rómulo;
*o deporte náutico remo;
*o remo, un instrumento alongado que permite o desprazamento lateral de auga e, xa que logo, a propulsión de embarcacións.
*a marca comercial Remo, empresa californiana de instrumentos e accesorios de percusión;
Elfo

[miniatura|*Älvalek*, "Elf Play" de [August Malmström (1866).]]
Un **elfo** é un ser sobrenatural da mitoloxía e do folclore xermanos. Os elfos aparecen en numerosos textos en inglés antigo e antigo nórdico e aparecen no folclore tradicional británico e escandinavo.

Os elfos eran orixinalmente seres ambivalentes con certas habilidades máxicas que podían axudar ou obstaculizar os seres humanos, pero nas tradicións posteriores convertéronse en seres cada vez máis sinistros que aflixían ós seres humanos e ó gando de diversos xeitos. Na cultura popular moderna asociáronse coas fadas e a cultura románica. O movemento romanticista reviviu o interese polas crenzas da antigüidade, e os elfos entraron no século XX no xénero fantástico a través de traballos publicados por autores como J. R. R. Tolkien.

## Notas
Olímpico

**Olímpico** pódese referir a:

* Os Xogos Olímpicos. Un atleta que participa nuns destes Xogos, un estadio etc., reciben o nome de "olímpicos".
* O monte Olimpo, en Grecia.
* Na mitoloxía grega os deuses olímpicos, que vivían precisamente neste monte.
* A península Olympic Peninsula, no Estado de Washington, nos Estados Unidos de América.

* **Olímpico** é o xentilicio de:
** A antiga cidade grega de Olimpia, berce dos Xogos Olímpicos da Antigüidade,
** A cidade moderna de Olympia, capital do Estado de Washington, nos Estados Unidos de América.

* O Olympic era o barco irmao do Titanic.
*Olympic Airways foi unha liña aérea con sede en Grecia.
*Olympic Airlines é a liña aérea grega sucesora da *Olympic Airways*.
Cérbero (homónimos)

**Cérbero** ou ***Cerberus*** pode referirse a:

* **Cérbero**, ser da mitoloxía grega que gardaba as portas do inferno, con forma de can con tres cabezas.
* **Cérbero**, constelación antiga (obsoleta), que forma parte da constelación de Hércules.
* **Cérbero**, satélite de Plutón.  
* En fútbol, e noutros deportes onde exista esa figura, o **porteiro**.
* ***Cerberus***, filme estadounidense do 2005.
* ***Cerberus FTP Server***, nome dun sinxelo servidor FTP instalable en calquera ordenador.
Internacional

O adxectivo **internacional** fai referencia á interacción ou asociación entre dúas ou máis nacións ou estados.

En política coñécense como **internacionais** as organizacións que integran individuos ou entidades dunha mesma ideoloxía ou que perseguen un mesmo fin. As primeiras asociacións internacionais tiveron un carácter obreiro, como a Primeira Internacional, a Segunda Internacional, a Asociación Internacional dos Traballadores ou a Internacional Socialista.

En deporte, un evento **internacional** é aquel no que participan deportistas ou clubs de diferentes nacionalidades.

"A Internacional" é un himno do movemento obreiro, tendo diferentes versións, como a socialista ou a anarquista.

## Véxase tamén
### Outros artigos 
*Globalización
*Empresa multinacional
*Nacións Unidas
*Supranacional
Disciplina

**Disciplina**, pode referirse a:

* Normas ou regras que se lle impoñen a (ou que se impón) unha persoa. Ver no Galizionario.
* Materia didáctica.
* Campo de estudo, que pode ser tanto científico como artístico.
Olimpíada

[miniatura|300px|[Estadio na antiga Olimpia.]]
Unha **olimpíada** é o período de catro anos que media entre distintos xogos olímpicos. Na Grecia Antiga constituía unha unidade de medida do tempo, que servía para situar historicamente os feitos.

Porén moitas veces o termo olimpiadas é sinónimo de xogos olímpicos, a celebración deportiva internacional que ten lugar cada catro anos nunha cidade distinta e na que participan deportistas, na súa maioría, non profesionais, esta definición é tamén empregada con frecuencia na linguaxe xornalística, porén fan referencia a conceptos distintos e, en certa medida, opostos, xa que de forma xeral a olimpíada é xusto o tempo que non é xogo olímpico. Existe, polo tanto, a nivel lingüístico, certa polémica e aínda que a denominación institucional aposta por definir olimpíada como período entre xogos, na práctica en portugués, castelán, francés, inglés ou galego, Olimpíada pasou tamén a designar a celebración deportiva.

En 2016 atopámonos na 31ª Olimpíada da era moderna, e os Xogos Olímpicos de 2016 de Río de Xaneiro son conseguintemente os *Xogos Olímpicos da XXXI Olimpíada*. A partir do momento da súa finalización comezou a trixésimo segunda olimpíada, cuxos Xogos Olímpicos tiveron lugar en Tokyo (o Xapón) no ano 2020. Porén, non houbo ata a data 30 Xogos Olímpicos de verán, senón unicamente 27. Os Xogos da sexta olimpíada (Berlín 1916), da Xogos da duodécima olimpíada (Helsinqui 1940) e da décimo terceira (Londres 1944) non se chegaron a realizar por mor das guerras mundiais, pero o calendario de olimpíadas seguiu correndo.

O termo olimpíada vén do nome da cidade de Olimpia, en Grecia, onde por volta do ano 776 a.C., comezáronse a celebrar polo verán na honra de Zeus, un certame de xogos deportivos cada catro anos, até que o emperador romano Teodosio I decidiu suprimilo, no final do século IV d.C. No século XIX o francés Pierre Frèdy, barón de Coubertin, decide volver a organizar uns xogos semellantes aos da antigüidade, fundando o Comité Olímpico Internacional. O 6 de abril de 1896, celébrase en Atenas a primeira olimpíada da era moderna, que durou unicamente dous anos, e non catro, dende a fundación do Comité Olímpico Internacional en 1894 até os primeiros Xogos de 1896.

Polo tanto a cidade de Olimpia (*Olumpía*, na forma grega orixinaria, en relación co Olimpo (*Ólumpos*, ‘o alto entre o máis alto’), a morada dos deuses–, empregando para iso o xenitivo *olumpiádos*, que pasa ao latín como *olympiadis*) é o eixo vertebrador de todo o léxico asociado ás Olimpíadas (do adxectivo olímpico -a, o adverbio olimpicamente ou o substantivo olimpismo, “o conxunto de valores e ideais propios dos xogos olímpicos”) e tamén o piar de boa parte da simboloxía propia do certame, como o rito de inauguración que consiste en prender a flama olímpica no estadio desta cidade para logo levala acesa nun facho deica o país de acollida dos xogos que corresponda en cada edición.

## Notas 
## Véxase tamén 
### Outros artigos 
* Xogos Olímpicos
* Lista de Xogos Olímpicos da era moderna
Peter Jackson

**Sir Peter Robert Jackson**, nado en Pukerua Bay o 31 de outubro de 1961, é un guionista, produtor e director de cine neozelandés.

## Traxectoria 
Jackson comezou a súa carreira realizando pequenas películas no seu tempo libre. Unha delas, *Bad Taste*, acadou notoriedade no Festival de Cannes, comezando así a súa carreira profesional no cine. Ó contrario que outros directores de Nova Zelandia, Jackson permaneceu no seu país para realizar alí os seus proxectos.

Na súa segunda película *Meet The Feebles*, empregou marionetas. Pero o salto a fama como director de culto chégalle con *Braindead*, unha película a medio camiño entre a comedia e o terror coa que conseguiu varios premios. Jackson tamén realizou o filme *Heavenly Creatures*, protagonizado por Kate Winslet e baseado en feitos reais. Con esta película conseguiu o seu primeiro nomeamento ós Óscar como Mellor Guión e foi premiado no Festival de Venecia. En 1995 rodou *Forgotten Silver*, unha especie de documental sobre as aventuras dun cineasta, e ó ano seguinte fixo o filme de suspense *The Frighteners* protagonizado por Michael J. Fox.

Peter Jackson é principalmente coñecido por dirixir a triloxía cinematográfica sobre *O señor dos aneis*. As tres películas foron rodadas simultaneamente durante tres anos e estreadas sucesivamente nos Nadais de 2001 a 2003. Coa terceira conseguiu once premios Óscar, entre eles o de Mellor Película, igualando a outras coma *Ben-Hur* ou *Titanic*.

Universal Studios contratou a Peter Jackson para dirixir o remake do clásico *King Kong* por 20 millóns de dólares máis o 20 % dos beneficios, o que o converteu no director mellor pagado da historia. Jackson declarou en varias ocasións que a versión de 1933 foi a película que o animou a dedicarse ó mundo do cine.

## Filmografía 
**Director**

**Produtor**
Oftalmoloxía

A **oftalmoloxía** (do grego *ofthalmos* "ollo" e *logos* "estudo") é a especialidade médica que estuda as enfermidades do ollo e os seus tratamentos, así como ó coidado e mantemento da vista. Como disciplina, tamén é aplicada na veterinaria, xa que as diferenzas entre os ollos humanos e os do resto dos animais adoitan estar relacionadas coa anatomía, non cos procesos patolóxicos.

Os especialistas en oftalmoloxía son os **oftalmólogos**, que diagnostican as posibles doenzas mediante diferentes probas para poder establecer o tratamento adecuado:
* Cirúrxico: en casos como glaucoma, catarata, hipermetropía, miopía...;
* Médico: en diferentes procesos infecciosos, alérxicos ou inflamatorios, nos que se utilizan tratamentos farmacolóxicos;
* Óptico: consistente na exploración do ollo para determinar a graduación necesaria en lentes.
[miniatura|300x300px|[Foróptero en uso.|centro]]

## Véxase tamén 
### Outros artigos
* Cegueira
* Educación para cegos e deficientes visuais
* Optometría
Esquí

*Esquí* pode referirse a:

* O deporte do **esquí**, que consiste en botarse pola aba dunha montaña na que haxa neve válida para esvarar. Hai diferentes modalidades como o salto de lonxitude (con esquís), o estilo libre etc.
* **Esquí acuático**, un deporte no que tamén se usan esquís para desprazarse sobre a auga.
* As táboas ou **esquís** (adoitan mencionarse en plural tantum) que se utilizan para esquiar. Están feitos de fibra de carbono, son alongados e levan uns soporte para meter os pés e que non se solten. Non se deben confundir coa zorra.
Hobbit

[miniatura|dereita|220px|O hobbit [Bilbo Bulseiro (esquerda) e o istari Gandalf.]]
Un **hobbit** é unha raza de seres fantásticos, nacidos da imaxinación de J. R. R. Tolkien e presente no universo mitolóxico da saga d´**O Señor dos Aneis**.

## Características 
Ser fantástico pertencente á dita raza. Os hobbits caracterízanse por ser de pouca altura (de tres a cinco pés) e aspecto riseiro, con orellas afiadas e pelo rizo e espeso na cabeza e nos seus grandes pés. Non precisan usar calzado de ningún tipo xa que as plantas dos seus pés son duras e elásticas. As súas afeccións son o cultivo da terra e fumar unha herba que levan cultivando desde moitas xeracións. Son grandes amantes da vida tranquila, e das pequenas satisfaccións e alegrías de cada día. De natureza eminentemente alegre, concédenlle moita importancia á familia.

## Véxase tamén 
### Outros artigos 
* *O hobbit*, novela de Tolkien
Carbón

dereita|miniatura|Mina de carbón a ceo aberto en Garzweiler, Alemaña.

O **carbón** é unha rocha sedimentaria de cor negra ou marrón, con gran contido de carbono. É utilizada en diversos procesos industriais, destacando a produción de enerxía, procesos siderúrxicos e a industria química. A formación de carbón procede da acumulación de materia orgánica eminentemente vexetal durante millóns de anos. En España as minas de carbón son moi abundantes en Asturias, norte de Palencia, O Bierzo, Teruel, Andalucía e Galicia.

Ficheiro:Mineral_Hulla_GDFL003.JPG|Hulla
Ficheiro:Mineral Lignito GDFL028.jpg|Lignito negro
Ficheiro:Carbon black.jpg|Carbón en po.
Ficheiro:2005coal.png|Países produtores
Ficheiro:Consumo_carbon_mundo.png|Consumo de carbón no mundo
Ficheiro:Produccion mundial carbon 2004.gif|Produción mundial de carbón no 2004.

## Tipos de carbón 
Tradicionalmente distínguense catro tipos de carbón, en función do seu contido mineral:
* turba: 60% de carbono. 
* lignito: 70% de carbono. 
* hulla: 80 a 85% (o máis prezado en minaría).
* antracita: 90% ou máis de carbono.

## Minas galegas 
miniatura|dereita|Explotación de lignito polo método alemán (con rotopala).
En Galicia explotáronse dous grandes depósitos de lignito pardo, que deron lugar á central térmica de Meirama e a central térmica das Pontes. Os depósitos foron explotados seguindo o método alemán, con mina a ceo aberto punteiras no seu momento pero xa en fase de peche e restauración.

## Notas 
## Véxase tamén 
### Outros artigos 
* Carbono
* Gas natural licuado
### Ligazóns 
* Historia de Lignitos de Meirama SA
Bádminton

miniatura|200px|Raquetas de bádminton.
miniatura|200px|Volante de bádminton.
O **bádminton** é un deporte de raqueta no que se enfrontan dous xogadores (individual) ou dúas parellas (dobres) situadas nas metades opostas dunha pista rectangular dividida por unha rede.

A diferenza doutros deportes de raqueta, no bádminton non se xoga con pelota, senón cun volante.

Os xogadores deben golpear coas súas raquetas o volante para que este cruce a pista por encima da rede e caia no campo do opoñente. O punto finaliza cando o volante toca o chan, despois de exceder a rede.

O bádminton é, desde os Xogos Olímpicos de Barcelona de 1992, un deporte olímpico en cinco modalidades: individuais masculino e feminino, dobres masculino e feminino e dobres mixto. Nesta última, a parella está composta por un home e unha muller. Este deporte está fortemente dominado polos deportistas asiáticos: China, Indonesia e Corea do Sur conseguiron 28 medallas de ouro sobre 29.

## Notas 
## Véxase tamén 
### Outros artigos 
* Tenis
* Squash
Piscina

miniatura|dereita|Piscina na Universidade de Stirling
[miniatura|dereita|Piscina residencial en [México]]

Unha **piscina** é un lugar onde se practica a natación e outros deportes acuáticos coma o wáter-polo. Empréganse derivados de cloro para mantelas limpas, e contrólase a súa pH e en ocasións ata a temperatura da auga.

Así mesmo, existen varias modalidades, como as fixas, as portátiles e as desmontables. E de distintos materiais, como poliéster, de concreto, recubertas de mosaico etc.

Dentro do ámbito deportivo podemos diferenciar tres grandes tipos de piscinas: a piscina de 50 metros, ou piscina olímpica, denominada así por ser a piscina oficial dos Xogos Olímpicos, a piscina de 25 metros e a piscina de saltos, de menores dimensións. Os seus usos deportivos son moi variados, utilizándose no campo da natación, o wáter-polo, a natación sincronizada ou os saltos.

## Coidado da piscina 
No coidado da auga dunha piscina é necesario ter en conta unha serie de parámetros:

## Piscinas de Galicia 

Ficheiro:Piscina municipal de Arteixo.JPG|Arteixo.
Ficheiro:Piscina municipal de Teis, Vigo.jpg|Teis, Vigo.
Serge Perrotin

**Serge Perrotin** é un autor francés de cómic, residente en Vendée.

É o creador de Lance Crow Dog e a súa serie de tomos, *Sangues misturadas*, *Corazón vermello, cabelos marelos* ou *A vía das estrelas*.
Piedecuesta

**Piedecuesta** é un concello colombiano, situado no departamento de Santander. O concello ten catro comunas, Trapiche, Centro, Norte e Oriente, e cinco correxementos: Curos, Pescadero, Ruitoque, Sevilla e Umpalá. Ten unha superficie de 344 km² e 156&nbsp;167 habitantes (2017).

## Ríos 
Os principais ríos de Piedecuesta son o río de Oro, o río Lato, afluente do anterior que atravesa o concello de nordeste a noroeste, e o río Manco.

## Notas 
## Véxase tamén 
### Ligazóns externas 
* Páxina oficial
Aeroporto Internacional El Dorado

O **Aeroporto Internacional El Dorado** é un aeroporto colombiano, de rango internacional, considerado o aeroporto de Bogotá. Está situado ao sueste de Engativá, pero presta servizo, ademais de á capital do país, a Boyacá e a toda a zona centro do país. O seu código da IATA é BOG.

## Aeroliñas e destinos
### Pasaxeiros
### Carga
## Notas 
## Véxase tamén 
### Ligazóns externas 
* http://www.bogota-dc.com/trans/aviones.htm
Volante (bádminton)

miniatura|Volantes.
O **volante** é un proxectil usado no bádminton, pode ser de dous tipos: o que se emprega nos adestramentos e o empregado nos partidos. O primeiro está formado por un anaco de goma ovalada que está partida a metade e da que sae un anaco de plástico que rodea esta goma o que permite que voe. No caso dos empregados durante os partidos o que permite que voe é unha serie de plumas de ganso
## Véxase tamén 
### Outros artigos
* Bádminton